CELEX: 32015D1194
Language: da
Date: 2015-07-20 00:00:00
Title: Kommissionens gennemførelsesafgørelse (EU) 2015/1194 af 20. juli 2015 om offentliggørelse, med en begrænsning, i Den Europæiske Unions Tidende af referencen for standard EN 12635:2002 + A1:2008 om porte til industri og andre erhverv samt garageporte i henhold til Europa-Parlamentets og Rådets direktiv 2006/42/EF

21.7.2015   
            
            
               DA
            
            
               Den Europæiske Unions Tidende
            
            
               L 193/130
            
         KOMMISSIONENS GENNEMFØRELSESAFGØRELSE (EU) 2015/1194
   af 20. juli 2015
   om offentliggørelse, med en begrænsning, i Den Europæiske Unions Tidende af referencen for standard EN 12635:2002 + A1:2008 om porte til industri og andre erhverv samt garageporte i henhold til Europa-Parlamentets og Rådets direktiv 2006/42/EF
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 10,
   under henvisning til udtalelse fra det udvalg, der er nedsat ved artikel 22 i Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (2), og
   ud fra følgende betragtninger:
   
               (1)
            
            
               Når en national standard, der gennemfører en harmoniseret standard, hvis reference er blevet offentliggjort i Den Europæiske Unions Tidende, omfatter ét eller flere af de væsentlige sikkerheds- og sundhedskrav, der er anført i bilag I til direktiv 2006/42/EF, formodes maskiner, der er fremstillet i overensstemmelse med denne standard, at være i overensstemmelse med disse væsentlige sikkerheds- og sundhedskrav.
            
         
               (2)
            
            
               I december 2010 indgav Det Forenede Kongerige en formel indsigelse med hensyn til standard EN 12635:2002 + A1:2008 »Porte til industri og andre erhverv samt garageporte — Installation og brug«, som Den Europæiske Standardiseringsorganisation (CEN) havde foreslået skulle harmoniseres i henhold til direktiv 2006/42/EF, og hvis reference første gang blev offentliggjort i Den Europæiske Unions Tidende den 8. september 2009 (3).
            
         
               (3)
            
            
               Den formelle indsigelse grunder sig på, at referencestandarden EN 12453 »Porte til industri og andre erhverv samt garageporte — Sikkerhed ved brug af automatiske døre og porte — Krav«, der nævnes i punkt 5.1 Installation og Annex D i EN 12635:2002 + A1:2008, ikke opfylder alle de væsentlige sikkerheds- og sundhedskrav i bilag I til direktiv 2006/42/EF.
            
         
               (4)
            
            
               De konstaterede mangler i referencestandarden EN 12453:2000 gælder punkterne 4.1.1 Hazards caused by crushing, shearing and drawing-in points, 4.2 Hazards caused by the drive or the source of energy, 4.4.3 Overrunning of leaf, 4.5 Influence of the type of use on the level of risk, 5.1.1 Avoiding or safeguarding hazards caused by crushing, shearing and drawing-in points og 5.5 Minimum level of safeguarding.
            
         
               (5)
            
            
               Efter at have undersøgt standard EN 12635:2002 + A1:2008 sammen med repræsentanter for det udvalg, der er nedsat ved artikel 22 i direktiv 2006/42/EF, har Kommissionen fastslået, at standarden ikke opfylder de væsentlige sundheds- og sikkerhedskrav i punkt 1.1.2 Principper for integrering af sikkerheden, 1.1.6 Ergonomi, 1.2.1 Sikkerhed og pålidelighed ved betjeningssystemer, 1.3.7 Risici i forbindelse med bevægelige dele, 1.3.8.2 Bevægelige dele, der er involveret i processen, 1.4.1 Generelle krav til afskærmninger og beskyttelsesudstyr, 1.4.3. Særlige krav til beskyttelsesudstyr og 1.5.14 Risiko for at blive lukket inde i en maskine i bilag I til direktiv 2006/42/EF.
            
         
               (6)
            
            
               I betragtning af nødvendigheden af at forbedre sikkerhedsaspekterne ved standard EN 12635:2002 + A1:2008 og i afventning af en passende revision af standarden bør offentliggørelsen i Den Europæiske Unions Tidende af referencen til standard EN 12635:2002 + A1:2008 være ledsaget af en passende advarsel —
            
         VEDTAGET DENNE AFGØRELSE:
   Artikel 1
   Referencen til standard EN 12635:2002 + A1:2008 »Porte til industri og andre erhverv samt garageporte — Installation og brug« skal offentliggøres i Den Europæiske Unions Tidende med en begrænsning, som angivet i bilaget.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 20. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 157 af 9.6.2006, s. 24.
   
      (2)  EUT L 316 af 14.11.2012, s. 12.
   
      (3)  EUT C 214 af 8.9.2009, s. 1.
   
      BILAG
      
         MEDDELELSE FRA KOMMISSIONEN I FORBINDELSE MED GENNEMFØRELSEN AF DIREKTIV 2006/42/EF
      
      (Titler og referencer for harmoniserede standarder, som skal offentliggøres i henhold til EU's harmoniseringslovgivning)
      
                  ESO (1)
                  
               
               
                  Den harmoniserede standards reference og titel
                  (og referencedokument)
               
               
                  Første offentliggørelse i EUT
               
               
                  Reference for erstattet standard
               
               
                  Formodning om overensstemmelse ved efterlevelse af den erstattede standard ophører den (dato)
                  Anm. 1
               
            
                  CEN
               
               
                  EN 12635:2002+A1:2008 »Porte til industri og andre erhverv samt garageporte — Installation og brug«
               
               
                  8.9.2009
               
               
                  —
               
               
                  —
               
            
                  
                     Advarsel: Med hensyn til punkt 5.1 og bilag D vedrører denne offentliggørelse ikke referencen for EN 12453:2000, idet anvendelsen heraf ikke medfører formodning om overensstemmelse med de væsentlige sikkerheds- og sundhedskrav 1.1.2, 1.1.6, 1.2.1, 1.3.7, 1.3.8.2, 1.4.1, 1.4.3 og 1.5.14 i bilag I til direktiv 2006/42/EF.
               
            
                  Anm. 1:
               
               
                  Formodning om overensstemmelse ophører som regel på den tilbagetrækningsdato, der fastsættes af det europæiske standardiseringsorgan, men brugerne af disse standarder gøres opmærksomme på, at dette i særlige tilfælde kan være anderledes.
               
            
                  Anm. 2:
               
               
                  Den nye (eller ændrede) standard har samme anvendelsesområde som den erstattede standard. Fra og med den anførte dato medfører efterlevelse af de erstattede standarder ikke længere formodning om overensstemmelse med væsentlige eller andre krav den relevante i EU-lovgivning.
               
            
         (1)  ESO: Europæisk standardiseringsorgan:
      
                  —
               
               
                  CEN: Avenue Marnix 17, B-1000 Bruxelles, Belgien, tlf. +32 25500811, fax +32 25500819 (http://www.cen.eu)